JY LEES NOU Hartseer nuus vir regter in Henri van Breda-saak
Regter Desai en Faieza in 2004. Foto: Gallo Images/Getty Images.
Die welbekende regter Siraj Desai se vrou, Faieza Omar Desai (58) het Donderdag ná 'n lang siekbed gesterf.
Volgens die familie se woordvoerder, Rafique Modack, het Faieza aan ’n skaars vorm van limfkanker gely.
Sy laat haar man, seuns Tariq (31) en Azhar (28) en dogter Aniqa (wat more 27 word) agter.
“Faieza het ’n vol lewe gelei. Sy was vanaf die eerste demokratiese verkiesing in Suid-Afrika in 1994 die partyverteenwoordiger van die ANC in die Wes-Kaap,” het Rafique bekend gemaak.
Volgens hom het Faieza, wat ’n meestersgraad in openbare gesondheid het, ’n aktivis in haar eie reg wat Siraj ondersteun het sodat hy nog ’n groter rol in die gemeenskap kon vertolk.
Die sportiewe Faieza het in 2016 vir die eerste keer die uitmergelende Comrades-marathon in KwaZulu-Natal aangepak en voltooi. Sy het ook graag berg geklim, waaronder Kilimanjaro en die basiskamp by Everest.
Dr. Anwah Nagia, direkteur van die Palestynse museum en ’n drie dekade lange vriend, het Faieza geloof vir haar toewyding om politieke verandering teweeg te bring en ook hoe sy gemeenskapsgesondheid bevorder het.
“Ons gaan haar bydrae mis. Sy was ’n baie toegewyde persoon en ons weet hoeveel lewens sy geraak het en hoeveel sy verander het.
“Ek dink die kinders gaan haar met groot deernis mis want daar was nie ’n sport- of akademiese plek waar Faieza nie in die kar geklim het en vir Tariq, Azhar en Aneeqa soontoe geneem het nie. Sy het haar lewe gewy aan die gemeenskap, haar familie en haar gesin,” het Anwah bygevoeg.
Vroeër vandeesweek is een van die opspraakwekkende hofsake waar Siraj die regter is, dié van Henri van Breda, uitgestel tot 21 Mei.
On behalf of the @CityofCT I wish to extend my heartfelt condolences to Judge Siraj Desai for the passing of his wife Faiza Desai. We wish the judge and his family strength during this time. You are in our thoughts and prayers.
— Patricia de Lille (@PatriciaDeLille) March 29, 2018
Condolences to the family of Judge Siraj Desai on the passing of his wife Faieza Desai-Omar. May her soul rest in peace
— Mark Williams (@markscape) March 29, 2018
On behalf of the running fraternity our sincere condolences to the Desai family on the passing of Faieza Wife of Judge Shiraaz Desai, may the Almighty grant the family peace and comfort during this difficult times. Sister Faieza ran her 1 st @2OceansMarathon 2 years ago pic.twitter.com/yrVoc65cji
— Haroon Abramjee (@haroonabramjee) March 29, 2018
Condolences to Justice Siraj Desai and the loved-ones of his wife Faieza, a former UDF stalwart, who sadly passed on.
— Earl September ???? (@earlseptember) March 29, 2018
Sincere condolences to Judge Siraj Desai on the passing of his wife Faiza :-( Keeping him in our dua. #vanbreda
— Julian Jansen (@JulianJansen) March 29, 2018
Bronne: news24.com, vocfm.co.za, iol.co.za, sabcnews.com, timeslive.com
Meer oor: henri van breda| siraj desai| kanker